# Yosra Frawes

Yosra Frawes (nascuda a Djedaïda) és una advocada empresarial tunisiana, activista pels drets humans i de les dones.

## Trajectòria

Yosra va assistir el 1995 a un debat sobre el paper de les dones tunisianes en les telenovel·les populars. Més endavant, entrà en el club juvenil de l'Associació Tunisiana de Dones Democràtiques mentre feia campanya per la Unió General d'Estudiants Tunisians. El 2000, inicià una petició per la igualtat de gènere en l'herència.
Després de la Revolució tunisiana del 2011, Yosra formà part del grup de juristes que van verificar els textos de la transició democràtica dins de l'Autoritat Superior per a la Realització dels Objectius de la Revolució, Reforma Política i Transició Democràtica. Mentrestant, denuncià les desigualtats i els abusos contra els drets humans. Més endavant, treballà en un projecte de llei sobre violència sexista que s'aprovaria posteriorment per l'Assemblea de Representants del Poble, al juliol del 2017.
Va participar en l'alliberament de Jabeur Mejri, acusat d'atemptar contra la moral, difamació i pertorbació de l'ordre públic per haver publicat caricatures de Mahoma en les xarxes socials al 2012.
Ha estat delegada de la Federació Internacional pels Drets Humans a Tunísia i ponent en conferències i seminaris estatals i internacionals.
Des del 1999 pertany a l'Associació de Dones Democràtiques de Tunísia, de la qual fou presidenta l'abril del 2018.
Es va incorporar a l'Associació de Dones Tunisianes per a la Recerca del Desenvolupament, en què fou tresorera el 2002 i directora de formació del 2005 al 2008.

## Publicacions

Yosra Frawes és autora o coautora de guies, notes i informes, com ara:
* Guia de 100 passos per a posar fi a la violència contra les dones (coautora)
* Drets humans garantits: de la Constitució a la legislació (autora)
* També ha publicat assaigs poètics.
* Ha publicat poemes i articles sobre la contribució de les dones a la literatura àrab.

## Referències

* ↑ «Égalité dans l'héritage: Yosra Frawes évoque l'obstacle de "l'alliance sacrée de l'argent, de la religion et de la politique" | Al HuffPost Maghreb». huffpostmaghreb.com. [Consulta: 26 agost 2019].
* ↑ «Samsung double Apple pour le premier trimestre aux USA | Clickpresse.com | Actualité et Infos au Maroc et dans le monde». clickpresse.com. [Consulta: 26 agost 2019].
* ↑ «Tunisia passes historic law to end violence against women and girls | UN Women – Headquarters». unwomen.org. [Consulta: 27 setembre 2019].
* ↑ «Yosra Frawes - Expertes France». expertes.fr. [Consulta: 26 agost 2019].
* ↑ «Education, the key to preventing and combating violent extremism» (en anglés). unesco.org, 09-03-2016. [Consulta: 22 abril 2018].
* ↑ «Yosra FRAWES - International Federation for Human Rights». fidh.org. [Consulta: 27 setembre 2019].
* ↑ Tunisia: who is Yosra Frawes, the new president of the Association of Democratic Women?
* ↑ «Guide des 100 mesures pour l’éradication des violences à l’encontre des femmes» (en francés). fidh.org, 12-05-2017. [Consulta: 22 abril 2018].
* ↑ «Droits humains garantis : de la Constitution à la législation» (pdf) (en francés). fidh.org. [Consulta: 22 abril 2018].
* ↑ «Yosra Frawes» (en àrab). turess.com. [Consulta: 22 abril 2018].